MDX ฟอร์มแย่
ข้อเสียของนักลงทุนรายย่อยที่เห็นได้ชัดเจนสุดคือ มองการลงทุนในแต่ละรอบสั้นมากๆ และบางครั้งก็มีความมั่นใจในการลงทุนที่เกินตัว ส่งผลให้เกิดข้อผิดพลาดในการลงทุนเยอะแยะไปหมด จนบางครั้งไม่รู้ตัวเองด้วยซ้ำไปว่า ลงทุนซื้อหุ้นตัวนั้นไปได้อย่างไร
9 มี.ค. 2561

ตีแผ่บจ.ดัง
คุณอนุรักษ์ จากบางกรวย นนทบุรี เล่าถึงประสบการณ์เกี่ยวกับการลงทุนในหุ้น MDX หรือ บริษัท เอ็ม ดี เอ็กซ์ จำกัด (มหาชน) อาจเป็นความด่วนใจเร็วที่กระโดดเข้าไปเล่นในจังหวะที่หุ้นวิ่งขึ้นแรง จึงไล่ซื้อหุ้นตามคนอื่นๆ ไปกับเขาด้วย และที่สำคัญคือ ตัวผมเองเห็นราคาหุ้นวนเวียนไปมาที่ระดับ 5 บาทมาหลายครั้งด้วยกัน จึงมั่นใจว่า รอบนี้หุ้นจะวิ่งขึ้นไปได้แรงกว่ารอบก่อนๆ กลับมาเห็นอีกทีหุ้นก็รูดลงอย่างต่อเนื่อง จนไม่กล้าตัดขายหุ้นขาดทุน แต่สถานการณ์ของหุ้นก็ยังทรงๆ จึงอยากรู้ว่า สถานการณ์ของหุ้นตัวนี้เป็นอย่างไรบ้าง? ทำไมฟอร์มของหุ้นถึงได้ย่ำแย่ขนาดนี้? สุดท้ายนี้อยากให้หนังสือพิมพ์ “ข่าวหุ้น” อยู่เป็นกระบอกเสียงแทนนักลงทุนรายย่อยด้วยครับ
 
ข้อเสียของนักลงทุนรายย่อยที่เห็นได้ชัดเจนสุดคือ มองการลงทุนในแต่ละรอบสั้นมากๆ และบางครั้งก็มีความมั่นใจในการลงทุนที่เกินตัว ส่งผลให้เกิดข้อผิดพลาดในการลงทุนเยอะแยะไปหมด จนบางครั้งไม่รู้ตัวเองด้วยซ้ำไปว่า ลงทุนซื้อหุ้นตัวนั้นไปได้อย่างไร
นี่เป็นคำถามที่อาจารย์พบได้เป็นประจำในยามที่ตัวนักลงทุนเริ่มขาดทุนหนักขึ้นเรื่อยๆ จนต้องหาคำแนะนำบางอย่างเพื่อทำให้ตัวเองรู้สึกสบายใจ ซึ่งเป็นการตอกย้ำคุณภาพของนักลงทุนไทยยังแย่เหมือนเดิม ไม่สามารถมองภาพการลงทุนในระยะกลาง ถึงระยะยาวได้
ด้วยเหตุนี้ถึงทำให้นักลงทุนมีข้อสงสัยเกี่ยวกับหุ้น MDX หรือ บริษัท เอ็ม ดี เอ็กซ์ จำกัด (มหาชน) มากมายหลายเรื่อง ทั้งที่เห็นกันมาหลายปีว่า ผลการดำเนินงานของบริษัทไม่นิ่ง ปีไหนดี ก็ดีจนน่าตกใจ ส่วนปีไหนที่ย่ำแย่ ก็ย่ำแย่จนน่าปวดหัวครับ
โดยเรื่องนี้เห็นได้จากข้อมูลงบการเงินด้านล่างที่แสดงให้เห็นถึงความสามารถในการทำกำไรที่เปราะบาง จนทำให้ราคาหุ้นมีอาการเป๋เป็นเวลากว่า 2 ปี ซึ่งตัวอาจารย์ก็คิดไม่ออกเหมือนกันว่า ผลงานในปี 2561 จะทำได้เจิดจรัสขนาดไหน เพราะกลุ่มผู้บริหารก็ไม่ได้ออกมาให้ข่าวสักเท่าไหร่

สรุปจากความคิดเห็นของอาจารย์คือ นักลงทุนควรมีระเบียบวินัยในการลงทุน และเมื่อรู้ถึงความเป็นไปของหุ้น MDX ก็คงเข้าใจการเคลื่อนตัวของหุ้นในช่วง 1-2 ปีที่ข้างหน้า และจะสรุปได้ด้วยตนเองว่า หุ้นตัวนี้ดีหรือไม่ดี
คำตอบนี้นักลงทุนต้องค้นหาด้วยตนเอง ไม่ใช่ให้คนอื่นเป็นคนตอบนะครับ
สภาแมงเม่า : ดร.สมชาย
…
